
	Comisia pentru buget, finanţe şi bănci
	
	Bucureşti,       18.12.2006 

Nr. 22/770


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru   completarea art.57 alin.(4) al Codului Fiscal, aprobat prin Legea nr.571/2003 (actualizat la 24.03.2006), cu care comisia noastră a fost sesizată în fond cu adresa Biroului Permanent nr. PL.x. 902  din 22 noiembrie 2006.
	PREŞEDINTE,

Mihai Nicolae Tănăsescu

RAPORT

asupra propunerii legislative pentru   completarea art.57 alin.(4) al 
Codului Fiscal, aprobat prin Legea nr.571/2003 (actualizat la 24.03.2006)

Cu adresa nr. PL.x. 902 din 22 noiembrie 2006, Biroul Permanent conform art.95 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu propunerea legislativă pentru   completarea art.57 alin.(4) al Codului Fiscal, aprobat prin Legea nr.571/2003 (actualizat la 24.03.2006). 

La întocmirea raportului s-au avut în vedere avizele Consiliului Legislativ, Comisiei juridice, de disciplină si imunităţi şi Comisiei pentru politică economică, reformă şi privatizare. 

Guvernul nu susţine propunerea legislativă.
Prezenta propunere legislativă are ca obiect de reglementare modificarea art. 57 alin.(4) din Legea nr.571/2003 privind Codul fiscal, cu modificările şi completările ulterioare, în sensul creării cadrului legal astfel încât contribuabilii să poată dispune asupra destinaţiei unei sume reprezentând până la 2% din impozitul stabilit la alin.(3) al aceluiaşi articol şi pentru sponsorizarea cultelor religioase recunoscute în România, nu numai a entităţilor non-profit, astfel cum este prevăzut în prezent.

Propunerea legislativă face parte din categoria legilor ordinare, potrivit art. 76 din Constituţia României, republicată.

La lucrările comisiei au participat  24 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din data de 14 noiembrie 2006 .

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii propunerii legislative în şedinţa din data de 13.12.2006, comisia propune Plenului Camerei Deputaţilor respingerea acesteia deoarece reglementarea se regăseşte în Legea nr. 343/2006 pentru modificarea şi completarea Legii nr. 571/2003 privind Codul Fiscal.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Expert
Rosu Gica
